Ծաղկաձորի երիտասարդական-մարզական համալիրի վերակառուցումը նախագահ Ռոբերտ Քոչարյանի կողմից երիտասարդությանը մատուցած լավագույն, բայց ոչ միակ նվերներից մեկն էր միայն: Այնտեղ մինչ օրս էլ անց են կացվում ավանդական դարձած "Բազե" երիտասարդական հավաքները: Իսկ "ամենաթանկարժեք" նվերն, անշուշտ, Ռոբերտ Քոչարյանի վարած քաղաքականությունն էր, որի շնորհիվ մեծ թվով երիտասարդ կադրեր ընդգրկվեցին երկրի կառավարման համակարգ` սկսած նախագահական ապարատից մինչև գործադիր մարմին, դատական համակարգից մինչև վերահսկողական ծառայություններ: Պատահական չէ, որ այդ տարիներին բավականին "ջահելացավ" նաև Հայաստանի Հանրապետության Ազգային Ժողովը: Էլ չենք խոսում Ռոբերտ Քոչարյանի նախանձախնդրության շնորհիվ ստեղծված` նորագույն տեխնոլոգիաների ու այլ կարգի բազմաթիվ հիմնարկությունների մասին, որոնց աշխատողների գրեթե հարյուր տոկոսը երիտասարդներ են: